pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมสรรพากรให้ภาคเอกชนนำรายจ่ายค่าจ้างผู้สูงอายุเข้าทำงาน ไปหักภาษีได้ 2 เท่า
วันจันทร์ที่ 20 มีนาคม 2560
กรมสรรพากรให้ภาคเอกชนนํารายจ่ายค่าจ้างผู้สูงอายุเข้าทํางาน ไปหักภาษีได้ 2 เท่า
ตามที่รัฐบาลได้มีมาตรการการจ้างงานผู้สูงอายุ โดยมีการตรา พ.ร.ก. ออกตามความในประมวลรัษฎากรว่าด้วยการยกเว้นรัษฎากร (ฉบับที่ 639) พ.ศ.2560 กําหนดให้มีการยกเว้นภาษีเงินได้ให้แก่บริษัทหรือห้างหุ้นส่วนนิติบุคคลกรณีที่รับผู้สูงอายุหกสิบปีขึ้นไปเข้าทํางาน
ตามที่รัฐบาลได้มีมาตรการการจ้างงานผู้สูงอายุ โดยมีการตราพระราชกฤษฎีกา ออกตามความในประมวลรัษฎากรว่าด้วยการยกเว้นรัษฎากร (ฉบับที่ 639) พ.ศ. 2560 กําหนดให้มีการยกเว้นภาษีเงินได้ให้แก่บริษัทหรือห้างหุ้นส่วนนิติบุคคลกรณีที่รับผู้สูงอายุหกสิบปีขึ้นไปเข้าทํางาน เพื่อส่งเสริมให้ภาคเอกชนมีการจ้างแรงงานผู้สูงอายุเข้าทํางานมากขึ้น นั้น
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร เปิดเผยว่า “ขณะนี้ได้มีพระราชกฤษฎีกา ออกตามความในประมวลรัษฎากรว่าด้วยการยกเว้นรัษฎากร (ฉบับที่ 639) พ.ศ. 2560 ให้สิทธิประโยชน์ยกเว้นภาษีเงินได้ให้แก่นายจ้างที่เป็นบริษัทหรือห้างหุ้นส่วนนิติบุคคล ซึ่งรับผู้สูงอายุที่มีอายุหกสิบปีขึ้นไปเข้าทํางาน สําหรับเงินได้เป็นจํานวนร้อยละหนึ่งร้อยของรายจ่ายที่ได้จ่ายเป็นค่าใช้จ่ายในการจ้างผู้สูงอายุ โดยนายจ้างสามารถใช้สิทธิได้ไม่เกินร้อยละสิบของจํานวนลูกจ้างทั้งหมด สําหรับรอบระยะเวลาบัญชีเริ่มในหรือหลังวันที่ 1 มกราคม พ.ศ. 2559 เป็นต้นไป หากผู้สูงอายุทํางานหลายแห่งในเวลาเดียวกัน ให้บริษัทหรือห้างหุ้นส่วนนิติบุคคลที่รับผู้สูงอายุเข้าทํางานก่อน เป็นผู้ได้รับสิทธิยกเว้นภาษีเงินได้ แต่ไม่รวมถึงการจ้างผู้สูงอายุที่มีค่าจ้างเกินกว่าเดือนละ 15,000 บาทต่อคน ทั้งนี้ ผู้สูงอายุดังกล่าวต้องมีคุณสมบัติดังนี้
1. เป็นผู้มีสัญชาติไทย
2. เป็นลูกจ้างของบริษัทหรือห้างหุ้นส่วนนิติบุคคลที่จ้างอยู่ก่อนแล้ว หรือเป็นผู้สูงอายุที่ได้ขึ้นทะเบียนหางานไว้กับกรมการจัดหางาน กระทรวงแรงงาน
3. ไม่เป็นและไม่เคยเป็นกรรมการหรือผู้ถือหุ้นของบริษัทหรือห้างหุ้นส่วนนิติบุคคลที่จ้างผู้สูงอายุดังกล่าวหรือบริษัทหรือห้างหุ้นส่วนนิติบุคคลในเครือเดียวกัน”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161 หรือศึกษารายละเอียดเพิ่มเติมได้จากพระราชกฤษฎีกา ออกตามความในประมวลรัษฎากรว่าด้วยการยกเว้นรัษฎากร (ฉบับที่ 639) พ.ศ. 2560 และประกาศอธิบดีกรมสรรพากรเกี่ยวกับภาษี เงินได้ (ฉบับที่ 290) ลงวันที่ 14 มีนาคม พ.ศ. 2560
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พล.อ.ประวิตร  เรียกประชุม คกก. เร่งพัฒนาแผนบูรณาการพัฒนา จชต. ,ทรัพยากรน้ำ และพัฒนารัฐบาลดิจิทัล งบ.ปี 64
วันพุธที่ 22 มกราคม 2563
พล.อ.ประวิตร  เรียกประชุม คกก. เร่งพัฒนาแผนบูรณาการพัฒนา จชต. ,ทรัพยากรน้ํา และพัฒนารัฐบาลดิจิทัล งบ.ปี 64
พล.อ.ประวิตร วงษ์สุวรรณ รองนายกรัฐมนตรี  ประชุม คกก.จัดทํางบประมาณรายจ่ายบูรณาการ ประจําปีงบประมาณ พ.ศ.2564  เร่งพัฒนาแผนบูรณาการพัฒนา จชต. ,ทรัพยากรน้ํา และพัฒนารัฐบาลดิจิทัล งบ.ปี 64
เมื่อ 22 มกราคม 2563 พล.ต.พัชร์ชศักดิ์ ปฏิรูปานนท์ ผช.โฆษกประจํารองนายกรัฐมนตรี เปิดเผยว่า วันนี้ เวลา 09 .30 น. พล.อ.ประวิตร วงษ์สุวรรณ รองนายกรัฐมนตรี ได้เป็นประธานการประชุม คณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ.2564 เรื่องการบูรณาการแก้ปัญหา จชต. ,การบูรณาการบริหารทรัพยากรน้ํา และแผนงานบูรณาการพัฒนารัฐบาลดิจิทัล ณ ห้องประชุม 301 ตึกบัญชาการ 1 ทําเนียบรัฐบาล
พล.อ.ประวิตร ได้รับมอบหมายจาก พล.อ.ประยุทธ์ จันทร์โอชา นรม.ให้เป็นประธานคณะกรรมการจัดทํางบประมาณรายจ่ายบูรณาการ ประจําปีประมาณพ.ศ.2564 คณะที่1 (มี 3 คณะย่อย) โดยได้ให้นโยบายว่า การพัฒนาเศรษฐกิจพื้นที่ จชต.มีความจําเป็นต้องยังคงมาตรการรักษาความสงบเรียบร้อยในพื้นที่อย่างต่อเนื่องโดยน้อมนําศาสตร์พระราชา "เข้าใจ เข้าถึง พัฒนา" เป็นหลักในการดําเนินงาน และเรื่องภัยแล้งยังคงส่งผลกระทบต่อความเป็นอยู่ของประชาชนซึ่งจะต้องได้รับความช่วยเหลืออย่างเร่งด่วนในปัจจุบันและอนาคตข้างหน้าเช่นกัน สําหรับการบริหารราชการแผ่นดินของรัฐบาลมีความจําเป็นอย่างยิ่ง ที่จะต้องนําเทคโนโลยีดิจิทัลมาใช้ให้มากขึ้น เพราะรัฐบาลจะต้องปรับตัวให้เท่าทันกับกระแสโลกที่มีความเปลี่ยนแปลงไปอย่างรวดเร็ว รวมทั้งต้องคํานึงถึง ความต้องการของประชาชนที่แท้จริงไปพร้อมๆกัน สําหรับผู้ด้อยโอกาส หรือผู้พิการ ควรจะต้องสามารถเข้าถึงบริการของรัฐได้ด้วยตนเอง ทําให้รัฐเข้าไปให้ความช่วยเหลือประชาชนได้ตรงกับความต้องการในการแก้ปัญหาปากท้อง หรือการให้สวัสดิการแก่ผู้มีรายได้น้อย จากนั้นที่ประชุมได้มีการพิจารณาหารือ และเห็นชอบแนวทางการจัดทํางบประมาณและกรอบคําของบประมาณรายจ่ายบูรณาการฯปี64 เพื่อรองรับแผนงานดังกล่าว
พล.อ.ประวิตร ได้กําชับให้ หน่วยงานที่รับผิดชอบหลัก ทั้งการแก้ปัญหา/พัฒนา จชต. การแก้ปัญหาทรัพยากรน้ํา และการพัฒนารัฐบาลดิจิทัลจะต้องช่วยกันขับเคลื่อนงานและแผนงานให้เป็นไปตามกรอบเวลาและงบประมาณปี64 โดยมุ่งผลสัมฤทธิ์และเกิดประโยชน์สูงสุดแก่พี่น้องประชาชนอย่างเป็นรูปธรรม สอดคล้องกับยุทธศาสตร์ของรัฐบาล รวมทั้งจะต้องมีแผนงานประชาสัมพันธ์สร้างการรับรู้ความเข้าใจให้กับพี่น้องประชาชนเพื่อให้เห็นประโยชน์ร่วมกันและมีส่วนร่วมควบคู่กันไปด้วย
------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีลงนามถวายพระพรสมเด็จพระเจ้าอยู่หัวเนื่อง ในโอกาสวันขึ้นปีใหม่ พุทธศักราช 2562
วันอังคารที่ 1 มกราคม 2562
นายกรัฐมนตรีลงนามถวายพระพรสมเด็จพระเจ้าอยู่หัวเนื่อง ในโอกาสวันขึ้นปีใหม่ พุทธศักราช 2562
นายกรัฐมนตรีลงนามถวายพระพรสมเด็จพระเจ้าอยู่หัวเนื่อง ในโอกาสวันขึ้นปีใหม่ พุทธศักราช 2562
วันนี้ (1 มกราคม 2562) เวลา 08.30 น. ณ ห้องแดง ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี พร้อมด้วยนางนราพรจันทร์โอชาภริยาและรองนายกรัฐมนตรีลงนามถวายพระพรสมเด็จพระเจ้าอยู่หัวเนื่อง ในโอกาสวันขึ้นปีใหม่ พุทธศักราช 2562
------------------------------------------------------
รัฐบาลไทย-ข่าวทำเนียบรัฐบาล-สธ. ชื่นชมเขตสุขภาพที่ 8 ปี 2560 ช่วยชีวิตผู้ป่วยโรคหลอดเลือดหัวใจ เกือบ 1,000คน
วันอังคารที่ 5 ธันวาคม 2560
สธ. ชื่นชมเขตสุขภาพที่ 8 ปี 2560 ช่วยชีวิตผู้ป่วยโรคหลอดเลือดหัวใจ เกือบ 1,000คน
กระทรวงสาธารณสุข ชื่นชมเขตสุขภาพที่ 8 ช่วยชีวิตผู้ป่วยโรคหลอดเลือดหัวใจในปีงบประมาณ 2560 เกือบ 1,000 คน ต่อปี  อัตราการตายน้อยที่สุดของประเทศ
กระทรวงสาธารณสุข ชื่นชมเขตสุขภาพที่ 8 ช่วยชีวิตผู้ป่วยโรคหลอดเลือดหัวใจในปีงบประมาณ 2560 เกือบ 1,000 คน ต่อปี อัตราการตายน้อยที่สุดของประเทศ
นพ.กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วยพญ.พรรณพิมล วิปุลากร รองปลัดกระทรวงสาธารณสุข และนพ.ชาญวิทย์ ทระเทพ ผู้ตรวจราชการกระทรวง เขตสุขภาพที่ 8 ตรวจเยี่ยมติดตามผลการขับเคลื่อนแผนยุทธศาสตร์ชาติ 20 ปี ด้านสาธารณสุข และความคืบหน้าของการดําเนินงานดูแลสุขภาพประชาชนในพื้นที่เขตสุขภาพที่ 8 ตามนโยบายของศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ที่โรงพยาบาลนครพนม จังหวัดนครพนม
นพ.กิตติศักดิ์ กล่าวว่า ต้องขอชื่นชมผลงานการดูแลผู้ป่วยโรคหลอดเลือดหัวใจของเขตสุขภาพที่ 8 ที่ได้พัฒนาระบบบริการตามแผนพัฒนาการพัฒนาระบบบริการ (Service Plan)จัดหาเครื่องมือแพทย์ที่จําเป็นในการรักษา สามารถตรวจเอ็กซเรย์คอมพิวเตอร์ (CT Scan)ตลอด 24 ชั่วโมง เพิ่มการเข้าถึงบริการ ที่สําคัญคือการมีคู่มือแนวทาง การดูแลผู้ป่วยที่ชัดเจน สามารถให้ยาละลายลิ่มเลือดให้แก่ผู้ป่วยได้ทันเวลาก่อนจะส่งต่อไปยังโรงพยาบาลใหญ่ รวมทั้งการพัฒนาศักยภาพทีมพยาบาลดูแลผู้ป่วยในพื้นที่ โดยมี 4 โรงพยาบาลใหญ่เป็นแม่ข่าย ได้แก่ รพ.อุดรธานี รพ.สกลนคร รพ.นครพนม และรพ.สมเด็จพระยุพราชสว่างแดนดิน จัดแบ่งพื้นที่รับผิดชอบดูแลในโรงพยาบาลที่เหลือ
ผลการดําเนินงานปีงบประมาณ 2560 สามารถช่วยลดอัตราการพิการ และช่วยชีวิตผู้ป่วยโรคหลอดเลือดหัวใจได้ 947 คน โดยอัตราตายของผู้ป่วยเขตสุขภาพที่ 8 ต่ําที่สุดในประเทศ อยู่ที่ 13.22 ต่อประชากรแสนคน ผลงานดีเป็นอันดับหนึ่งของประเทศ ในขณะที่อัตราการตายของประเทศอยู่ที่ 28 ต่อประชากรแสนคน
​สําหรับในปี 2561 จะเร่งรัดและพัฒนาระบบบริการโรคหลอดเลือดหัวใจอย่างต่อเนื่อง โดยเพิ่มการให้ยาละลายลิ่มเลือดที่ครอบคลุมทุกโรงพยาบาล พร้อมจัดการระบบส่งต่อให้รวดเร็วด้วยช่องทางด่วนเพื่อให้ลดอัตราการตายให้มากที่สุด ทั้งนี้ เขตสุขภาพที่ 8 ประกอบด้วยจังหวัด บึงกาฬ เลย หนองคาย หนองบัวลําภู อุดรธานี นครพนม สกลนคร ดูแลประชากร 5.5 ล้านคน
************************* 5 ธันวาคม 2560
รัฐบาลไทย-ข่าวทำเนียบรัฐบาล-“จุรินทร์” นำ”กระทรวงพาณิชย์” ร่วมกับ “สมาคมชาวปักษ์ใต้” ทำอาหารกล่อง และมอบถุงยังชีพประชาชนชาวใต้ ในกทม. [กระทรวงพาณิชย์]
วันจันทร์ที่ 18 พฤษภาคม 2563
“จุรินทร์” นํา”กระทรวงพาณิชย์” ร่วมกับ “สมาคมชาวปักษ์ใต้” ทําอาหารกล่อง และมอบถุงยังชีพประชาชนชาวใต้ ในกทม. [กระทรวงพาณิชย์]
“จุรินทร์” นํา”กระทรวงพาณิชย์” ร่วมกับ “สมาคมชาวปักษ์ใต้” สมาพันธ์จิตอาสาชาวใต้ กลุ่มเพื่อนเฉลิมชัย ศรีอ่อน และ บริษัท CPF ทําอาหารกล่อง และมอบถุงยังชีพประชาชนชาวใต้ ในกรุงเทพมหานคร
เมื่อเวลา 16.00 น. ของวันนี้ (17 พ.ค.) ที่ สมาคมชาวปักษ์ใต้ ในพระบรมราชูปถัมภ์ นายจุรินทร์ ลักษณวิศิษฏ์ รองนายกรัฐมนตรี รัฐมนตรีว่าการกระทรวงพาณิชย์ พร้อมด้วย นายบุณยฤทธิ์ กัลยาณมิตร ปลัดกระทรวงพาณิชย์ นางสาวรัชดา ธนาดิเรก รองโฆษกสํานักนายกฯ
นายสุรชัย เลี้ยงบุญเลิศชัย สมาชิกวุฒิสภา และ ทีมผู้บริหารสมาคมชาวปักษ์ใต้ เดินทางมามอบถุงยังชีพให้แก่ ผู้สูงอายุและผู้ป่วยติดเตียง ที่ได้รับผลกระทบจากการแพร่ระบาดของไวรัสโควิด-19 จํานวน 10 ชุมชน รวม 500 ราย ในเขตตลิ่งชัน
นายจุรินทร์ กล่าวว่า กระทรวงพาณิชย์พร้อมด้วยสมาคมชาวปักษ์ใต้ ได้นําอาหารปรุงสุก พร้อมด้วยถุงยังชีพจํานวน 500 ชุด และน้ําดื่ม มาร่วมกันบริจาคให้กับประชาชนที่ได้รับผลกระทบจากการแพร่ระบาดไวรัสโควิด-19 ซึ่งผู้ที่มารับมีทั้งคนใต้ และประชาชนในพื้นที่ ถือว่าเป็นความร่วมมือของทุกองค์กรภาคส่วน ที่เสียสละช่วยเหลือประชาชนที่ได้รับความเดือดร้อน
“เราตั้งใจจะทําให้ประชาชน ทั้งนี้ผมมีกําหนดการที่จะไปมอบถุงยังชีพให้กับประชาชนทั่วประเทศไทย เพื่อสร้างความสุขให้กับคนไทยทุกคน”
ส่วนมาตรการการเยียวยาช่วยเหลือ
กลุ่มซาเล้ง ยังไม่ได้รับการช่วยเหลือนั้น นายจุรินทร์ ระบุว่า กลุ่มซาเล้งถือเป็นกลุ่มที่มีความสําคัญอย่างยิ่งต่อประเทศ ในการที่ช่วยลดภาวะโลกร้อนของไทย โดยการช่วยเก็บเศษกระดาษเพื่อให้โรงงานต่าง ๆ รับไปรีไซเคิล อีกทั้งกระทรวงพาณิชย์ได้เข้าให้ความช่วยเหลือตั้งแต่ราคากระดาษตกเหลือกิโลกรัมละ 0.50 สตางค์ จนตอนนี้สามารถช่วยเหลือให้ราคาขยับมาที่กิโลกรัมละ 2-3 บาท รวมถึงการพูดคุยกับโรงงานกระดาษและโรงงานต้มกระดาษ เพื่อที่จะนําไปทํากระดาษรีไซเคิล และกล่องบรรจุหีบห่อในประเทศไทย ซึ่งกระทรวงพาณิชย์ช่วยทําให้มีข้อยุติว่าต่อจากนี้ร้านรับซื้อของเก่า จะช่วยรับซื้อเศษกระดาษในราคาที่สูงขึ้น ซึ่งจะช่วยให้ชีวิตของชาวซาเล้งดีขึ้น รวมถึงผู้ที่มีจิตกุศลได้ลงพื้นที่ช่วยเหลือ แจกถุงยังชีพให้กับคนกลุ่มนี้ ตนมีความตั้งใจทําการแจกให้ครบทุกพื้นที่ ทั้งภาคอีสาน ภาคเหนือ ภาคใต้ และรวมทั้งในภาคกลางอีกด้วย เพื่อที่จะเร่งช่วยเหลือพี่น้องประชาชนซาเล้งทั่วประเทศ
นอกจากนี้ นายจุรินทร์ ยังกล่าวถึงโครงการพาณิชย์ลดราคา ช่วยประชาชน ล็อตที่ 3 ที่มีการลดราคาสินค้าสูงสุดถึงร้อยละ 68 นั้น ได้รับเสียงตอบรับจา กประชาชนเป็นอย่างดี ประกอบกับวันนี้เป็นวันเเรกที่รัฐบาลได้มีการผ่อนปรนคลายล็อคให้ห้างสรรพสินค้าต่างๆกลับมาเปิดทําการได้ เชื่อว่าประชาชนจะมีโอกาสออกไปจับจ่ายใช้สอยเพิ่มมากขึ้น เเละตนหวังว่าโครงการลดราคาช่วยประชาชน จะช่วยลดภาระค่าครองชีพของประชาชนได้ถึงร้อยละ 60 เเละช่วยให้ประชาชนมีความสุขมากยิ่งขึ้น
“อย่างไรก็ตามก็อยากให้ประชาชนทุกคนเดินทางออกจากบ้านจับจ่ายใช้สอยอย่างระมัดระวังเเม้สถานการณ์ต่างๆจะเริ่มดีขึ้น เเต่ก็ยิ่งนิ่งนอนใจไม่ได้ ฉะนั้นเราทุกคนต้องร่วมด้วยช่วยกันไม่ให้เกิดการระบาดของโรคไวรัสโควิด-19 ในรอบที่สอง “ รองนายกรัฐมนตรี กล่าวด้วยด้วยห่วงใยประชาชน
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมการสัมมนาเตรียมความพร้อมบูรณาการการพัฒนาประเทศไทย 4.0
วันจันทร์ที่ 22 มกราคม 2561
กระทรวงยุติธรรม เข้าร่วมการสัมมนาเตรียมความพร้อมบูรณาการการพัฒนาประเทศไทย 4.0
กระทรวงยุติธรรม เข้าร่วมการสัมมนาเตรียมความพร้อมบูรณาการการพัฒนาประเทศไทย 4.0
ในวันจันทร์ที่ ๒๒ มกราคม ๒๕6๑ เวลา ๐๙.๐๐ น.
ณ ห้องแกรนด์ไดมอนด์ บอลรูม ศูนย์การประชุมอิมแพ็ค ฟอรั่ม จังหวัดนนทบุรี
พลเอก ประยุทธ์ จันทร์โอชา นายกรัฐมนตรี
เป็นประธานเปิดการสัมมนานักบริหารระดับสูงเพื่อการบูรณาการการพัฒนาประเทศไทย ๔.๐
พร้อมทั้งกล่าวปาฐกถาพิเศษ
หัวข้อ “ผู้บริหารส่วนราชการกับการขับเคลื่อนยุทธศาสตร์ชาติ : One Country One Team”
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยผู้บริหารกระทรวงยุติธรรม เข้าร่วมฯ
ทั้งนี้ การสัมมนาดังกล่าวจัดขึ้น เพื่อเสริมสร้างแรงบันดาลใจแก่ผู้บริหารส่วนราชการ
ในการร่วมกันขับเคลื่อนประเทศไทยตามแผนการขับเคลื่อนประเทศไทย ๔.๐
ที่เน้นย้ําบทบาทของผู้นําในการบริหารราชการแผ่นดินให้บรรลุผลสัมฤทธิ์อย่างเป็นรูปธรรม
ตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง
รวมทั้งเรียนรู้หลักการบริหารราชการแผ่นดินตามศาสตร์พระราชา เพื่อการพัฒนาประเทศไทยอย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีเผยไม่รู้สึกกังวลกับผลโพลสำรวจความคิดเห็นของประชาชน ต่อความต้องการบุคคลให้ดำรงตำแหน่งนายกรัฐมนตรี
วันจันทร์ที่ 26 พฤศจิกายน 2561
นายกรัฐมนตรีเผยไม่รู้สึกกังวลกับผลโพลสํารวจความคิดเห็นของประชาชน ต่อความต้องการบุคคลให้ดํารงตําแหน่งนายกรัฐมนตรี
นายกรัฐมนตรีเผยไม่รู้สึกกังวลกับผลโพลสํารวจความคิดเห็นของประชาชน ต่อความต้องการบุคคลให้ดํารงตําแหน่งนายกรัฐมนตรี
วันนี้ (26 พฤศจิกายน 2561) เวลา 14.34 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงโพลสํารวจความคิดเห็นของประชาชนต่อความต้องการบุคคลให้ดํารงตําแหน่งนายกรัฐมนตรีว่า วิธีการทําโพล มีจุดมุ่งหมายทั้งสิ้น ซึ่งการได้คําตอบของผลโพลขึ้นอยู่กับคําถามและกลุ่มเป้าหมาย การได้คําตอบมาจะใช่หรือไม่ใช่ก็ได้ เพราะไม่สามารถเข้าไปในจิตใจของประชาชนทุกคนได้ และการทําโพลเป็นเพียงการแสดงความคิดเห็นของกลุ่มตัวอย่างเท่านั้น ไม่ใช่ทั้งหมดของประชาชนที่มีสิทธิ์ในการเลือกตั้ง ซึ่งตนไม่รู้สึกอะไร และเชื่อมั่นประชาชนมากกว่า ว่าประชาชนจะมีความคิดอย่างไร เพราะประชาชนเรียนรู้ไปมากกว่าเดิมแล้ว อย่าใช้วิธีการเดิม ๆ ทําให้ประชาชนไม่เข้าใจอีก
-------------------------------------------------
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีประกาศขึ้นทะเบียนมรดกภาพยนตร์ของชาติ ครั้งที่ ๙ ประจำปี ๒๕๖๒
วันศุกร์ที่ 4 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีประกาศขึ้นทะเบียนมรดกภาพยนตร์ของชาติ ครั้งที่ ๙ ประจําปี ๒๕๖๒
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีประกาศขึ้นทะเบียนมรดกภาพยนตร์ของชาติ ครั้งที่ ๙ ประจําปี ๒๕๖๒
วันที่ ๔ ตุลาคม ๒๕๖๒ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีประกาศขึ้นทะเบียนมรดกภาพยนตร์ของชาติ ครั้งที่ ๙ ประจําปี ๒๕๖๒ เนื่องในวันอนุรักษ์ภาพยนตร์ไทย โดยมีน.ส.ชลิดา เอื้อบํารุงจิต ผู้อํานวยการหอภาพยนตร์(องค์การมหาชน) ผู้สร้างและผู้กํากับภาพยนตร์ ดาราและนักแสดง เข้าร่วม ณ หอภาพยนตร์(องค์การมหาชน) อ.ศาลายา จ.นครปฐม ทั้งนี้มีภาพยนตร์ที่ได้รับการคัดเลือกเพื่อขึ้นทะเบียนฯ จํานวน ๑๕ เรื่อง อาทิ เลือดชาวนา (๒๔๗๙) ปิดทองหลังพระ (๒๔๘๒) มวยไทย (๒๕๐๖) ลูกบ้าเที่ยวล่าสุด (๒๕๓๖) และอาปัติ (๒๕๕๘) เป็นต้น โดยมีหลักเกณฑ์ในการคัดเลือกคือเป็นภาพยนตร์ที่มีคุณค่า บันทึกประวัติศาสตร์ ความทรงจํา มีความเสี่ยงต่อการสูญเสีย มีบูรณภาพ หรือมีอิทธิพลต่อสังคมในยุคสมัยต่างๆ
รัฐบาลไทย-ข่าวทำเนียบรัฐบาล-"วราวุธ" ฉุน ให้ดำเนินคดีกับรีสอร์ทที่บุกรุกพื้นที่ป่าสงวนแห่งชาติ ป่าแม่ริม (ม่อนแจ่มและพื้นที่ใกล้เคียง)
วันจันทร์ที่ 13 เมษายน 2563
"วราวุธ" ฉุน ให้ดําเนินคดีกับรีสอร์ทที่บุกรุกพื้นที่ป่าสงวนแห่งชาติ ป่าแม่ริม (ม่อนแจ่มและพื้นที่ใกล้เคียง)
"วราวุธ" ฉุน ให้ดําเนินคดีกับรีสอร์ทที่บุกรุกพื้นที่ป่าสงวนแห่งชาติ ป่าแม่ริม (ม่อนแจ่มและพื้นที่ใกล้เคียง)
"วราวุธ" ฉุน ให้ดําเนินคดีกับรีสอร์ทที่บุกรุกพื้นที่ป่าสงวนแห่งชาติ ป่าแม่ริม (ม่อนแจ่มและพื้นที่ใกล้เคียง)
วันที่ 10 เมษายน 2563 เวลาประมาณ 18.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม รองปลัดกระทรวงฯ หัวหน้าผู้ตรวจราชการกระทรวงฯ อธิบดีกรมป่าไม้ อธิบดีกรมอุทยานแห่งชาติ สัตว์ป่า และพันธุ์พืช และผู้บริหารที่เกี่ยวข้องลงพื้นที่รับฟังสรุปผลการปฏิบัติงานของคณะทํางานตรวจสอบการแก้ไขปัญหาที่ดินในพื้นที่ป่าสงวนแห่งชาติ ป่าแม่ริม (ม่อนแจ่มและพื้นที่ใกล้เคียง) ณ ตําบลโป่งแยง และตําบลแม่แรม อําเภอแม่ริม จังหวัดเชียงใหม่ โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ลงพื้นที่ตรวจพื้นที่ดําเนินคดีราย "ไร่นาย" ซึ่งสํานักจัดการทรัพยากรป่าไม้ ที่ 1 (เชียงใหม่) ได้ดําเนินคดีทางกฎหมาย เนื่องจากเดิมเป็นแปลงที่ทํากินและได้ขายต่อให้นายทุนเพื่อสร้างเป็นรีสอร์ท ทั้งนี้ ท่านรัฐมนตรีว่าการกระทรวงทรัพยากรธรรมชาติและสิ่งแวดล้อม ได้สั่งการให้ดําเนินคดีตามกฎหมายรีสอร์ทที่รุกล้ําพื้นที่ป่าทั้งหมด เพื่อแก้ไขปัญหาในพื้นที่ม่อนแจ่มให้เบ็ดเสร็จเด็ดขาด และในรายที่ดําเนินการตามกระบวนการทางกฎหมายเสร็จสิ้นแล้ว ให้เร่งรื้อถอนสิ่งปลูกสร้างที่เกินความจําเป็นและผิดวัตถุประสงค์ของโครงการหลวงฯ ตลอดจนให้พิจารณานําพื้นที่ดังกล่าวปรับปรุงและใช้ให้เกิดประโยชน์เพื่อพื้นคืนพื้นที่สีเขียวแก่มอนแจ่มและทรัพยากรธรรมชาติและสิ่งแวดล้อม ต่อไป
รัฐบาลไทย-ข่าวทำเนียบรัฐบาล-ยุติธรรม รับเรื่องราวร้องทุกข์จากประชาชน
วันจันทร์ที่ 9 มกราคม 2560
ยุติธรรม รับเรื่องราวร้องทุกข์จากประชาชน
พันตํารวจเอก ดุษฎี อารยวุฒิ รองปลัดกระทรวงยุติธรรม รับเรื่องจากประชาชน
เมื่อวันจันทร์ที่ ๙ มกราคม ๒๕๖๐ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
พันตํารวจเอก ดุษฎี อารยวุฒิ รองปลัดกระทรวงยุติธรรม
รับเรื่องจากนางสาวดวงแก้ว ใหม่ปิยะ เพื่อร้องขอความเป็นธรรมให้รื้อฟื้นคดีใหม่
กรณีนายพิพัฒน์ มาน้อย ผู้ต้องหาคดีลักรถจักรยานยนต์ และถูกศาลพิพากษาจําคุก ๔ ปี ๖ เดือน
ในพื้นที่สถานีตํารวจภูธรวังน้อย จังหวัดพระนครศรีอยุธยา เนื่องจากมีการจับผู้ต้องหาผิดตัว
ต่อจากนั้น
นางจอมทรัพย์ แสนเมืองโคตร เข้าพบรองปลัดกระทรวงยุติธรรม
เพื่อแสดงความขอบคุณที่กระทรวงยุติธรรมให้ความช่วยเหลือด้านกฎหมาย
กรณีศาลฎีกาพิพากษาจําคุก ๓ ปี ฐานความผิดขับรถโดยประมาททําให้ผู้อื่นเสียชีวิต
ตามพระราชบัญญัติจราจรทางบก พ.ศ. ๒๕๒๒
รัฐบาลไทย-ข่าวทำเนียบรัฐบาล-ไทย-สหราชอาณาจักร ยกระดับความร่วมมือทางการค้า พร้อมส่งเสริมธุรกิจผ่านระบบออนไลน์ สู้วิกฤตโควิด-19
วันศุกร์ที่ 26 มิถุนายน 2563
ไทย-สหราชอาณาจักร ยกระดับความร่วมมือทางการค้า พร้อมส่งเสริมธุรกิจผ่านระบบออนไลน์ สู้วิกฤตโควิด-19
ไทย-สหราชอาณาจักร ยกระดับความร่วมมือทางการค้า พร้อมส่งเสริมธุรกิจผ่านระบบออนไลน์ สู้วิกฤตโควิด-19
วันนี้ (26 มิถุนายน 2563) เวลา 11.00 น. ณ ห้องนารีสโมสร 2 ตึกนารีสโมสร ทําเนียบรัฐบาล นายไบรอัน จอห์น เดวิดสัน (H.E. Mr. Brian John Davidson) เอกอัครราชทูตสหราชอาณาจักรประจําประเทศไทย เข้าเยี่ยมคารวะนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและแสดงความยินดีกับการเข้ารับตําแหน่ง ไทยและสหราชอาณาจักรมีความสัมพันธ์ที่ดีต่อกันมายาวนาน โดยเฉพาะความสัมพันธ์ด้านการค้าการลงทุนระหว่างกันที่มีพัฒนาการมากขึ้นตามลําดับ พร้อมทั้งมีการติดตามและทบทวนรายละเอียดทางการค้ามาอย่างต่อเนื่อง จึงขอยืนยันความพร้อมของไทยในการร่วมมือกับสหราชอาณาจักรอย่างใกล้ชิดเพื่อเสริมสร้างความสัมพันธ์ด้านการค้าและการลงทุน และเมื่อสถานการณ์โควิด-19 คลี่คลาย ไทยจะเร่งดําเนินการตามแผนการเยือนสหราชอาณาจักรเพื่อจัดการพบปะร่วมเจรจาทางการค้าระหว่างนักธุรกิจต่อไป
เอกอัครราชทูตฯ ขอบคุณที่รองนายกรัฐมนตรีให้เกียรติเข้าเยี่ยมคารวะในวันนี้ และเชื่อว่าเมื่อสถานการณ์โควิด-19 คลี่คลายลง ไทยและสหราชอาณาจักรจะได้ประสานความร่วมมือในด้านที่มีศักยภาพระหว่างกันอย่างใกล้ชิด โดยเมื่อช่วงเดือนมิถุนายนที่ผ่านมา ทั้งสองฝ่ายได้เจรจาแลกเปลี่ยนความคืบหน้าของการทบทวนนโยบายทางการค้า (Trade Policy Review : TPR) ผ่านระบบออนไลน์ ทําให้รับทราบถึงกรอบการดําเนินงานต่อไปในอนาคต โดยคาดว่าจะได้ข้อสรุปภายในปลายปีนี้
ทั้งสองฝ่ายเห็นพ้องที่จะส่งเสริมความร่วมมือทวิภาคีร่วมกัน โดยเฉพาะอย่างยิ่งด้านการค้า และการลงทุน พร้อมร่วมกันทบทวนนโยบายการค้าเพื่อใช้เป็นพื้นฐานสําคัญของการหารือจัดทําความตกลงทางการค้าเพิ่มเติม นอกจากนี้ได้หารือแลกเปลี่ยนความคิดเห็นเพื่อโอกาสในการเพิ่มมูลค่าทางการค้าผ่านช่องทางออนไลน์ต่าง ๆ เช่น การให้ความสําคัญกับตลาด E-Commerce รวมทั้งการใช้แพลตฟอร์มออนไลน์จัดการประชุมทางไกลเพื่อเจรจาธุรกิจ ซึ่งรองนายกรัฐมนตรีเชื่อมั่นว่า การใช้ระบบออนไลน์จะมีบทบาทที่สําคัญอย่างยิ่งในการอํานวยความสะดวกให้แก่ภาคธุรกิจให้สามารถเดินหน้าต่อไปได้ภายใต้สถานการณ์โควิด-19 โดยทางกระทรวงพาณิชย์ได้เตรียมแพลตฟอร์มที่มีความพร้อม อาทิ Amazon, The Hub Thailand, Tesco เป็นต้น และมีความพร้อมในการให้บริการและสามารถประสานความร่วมมือกับทูตพาณิชย์ตัวแทนในไทย
รัฐบาลไทย-ข่าวทำเนียบรัฐบาล-ปลัด พม. เป็นประธานในพิธีเปิด สถานธนานุเคราะห์ สาขาที่ 10 แห่งใหม่ เขตหนองจอก กรุงเทพฯ
วันอาทิตย์ที่ 2 เมษายน 2560
ปลัด พม. เป็นประธานในพิธีเปิด สถานธนานุเคราะห์ สาขาที่ 10 แห่งใหม่ เขตหนองจอก กรุงเทพฯ
ปลัด พม. เป็นประธานในพิธีเปิด สถานธนานุเคราะห์ สาขาที่ 10 แห่งใหม่ เขตหนองจอก กรุงเทพฯ เพื่อขยายการให้บริการอย่างทั่วถึงตามโยบายของรัฐบาลในการช่วยเหลือประชาชนผู้มีรายได้น้อย
วันนี้ (29 มี.ค. 60) เวลา 10.30 น. ที่ อาคารสถานธนานุเคราะห์ สาขาที่ 10 เขตหนองจอก กรุงเทพฯ นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดสถานธนานุเคราะห์ (โรงรับจํานําของรัฐ) สาขาที่ 10 แห่งใหม่ เขตหนองจอก กรุงเทพฯ เพื่อขยายการให้บริการตามโยบายของรัฐบาล ในการช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน การดํารงชีพและการประกอบอาชีพ ในฐานะของสถาบันการเงินทางเลือกหนึ่งที่ทําให้ประชาชนได้มีโอกาสเข้าถึงบริการทางการเงินของภาครัฐ ลดความเหลื่อมล้ํา ลดปัญหาการกู้เงินนอกระบบ นํามาสู่การสร้างความมั่นคงในการดํารงชีวิตในสังคมได้อย่างปกติสุข
นายไมตรี กล่าวว่า ปัจจุบัน สถานธนานุเคราะห์ เป็นสถาบันรับจํานําของรัฐบาล ภายใต้การดูแลของกรมพัฒนาสังคมและสวัสดิการ(พส.) กระทรวงการพัฒนาสังคมและความมั่นคงของมนุษย์ (พม.) มีสาขาทั้งสิ้น 36 แห่ง ตั้งอยู่ในพื้นที่เขตต่างๆของกรุงเทพฯ จํานวน 29 แห่ง ปริมณฑล 3 แห่ง ได้แก่ จังหวัดนนทบุรี ปทุมธานี สมุทรปราการ และส่วนภูมิภาค 3 แห่ง ได้แก่ จังหวัดระยอง 2 แห่ง และจังหวัดลําพูน 1 แห่ง สําหรับการเปิดสถานธนานุเคราะห์ สาขาที่ 10 แห่งใหม่ เขตหนองจอก กรุงเทพฯ เนื่องด้วยสถานธนานุเคราะห์ สาขาที่ 10 เดิม ตั้งอยู่บริเวณเชิงสะพานดาวคะนอง เขตธนบุรี กรุงเทพฯ ถูกเวนคืนที่ดินเพื่อสร้างทางรถไฟฟ้าสายสีม่วง ดังนั้น สํานักงานธนานุเคราะห์ จึงเล็งเห็นว่าพื้นที่แขวงกระทุ่มราย เขตหนองจอก กรุงเทพฯ เหมาะสมกับการตั้งสถานธนานุเคราะห์ 10 แห่งใหม่ เนื่องจากพื้นที่เขตหนองจอก เป็นแหล่งชุมชนที่มีประชากรหนาแน่น ประชาชนส่วนใหญ่ประกอบอาชีพเกษตรกรรม ค้าขาย ซึ่งอาจมีความต้องการเงินทุนเพื่อไปใช้ ในการประกอบอาชีพ จึงได้ดําเนินการจัดตั้งสถานธนานุเคราะห์สาขาที่ 10 แห่งใหม่ เขตหนองจอก กรุงเทพฯ เพื่อรองรับ ความต้องการและช่วยเหลือประชาชนผู้มีรายได้น้อยในท้องถิ่นได้อย่างทั่วถึง โดยเป้าหมายในปีแรก คาดว่าจะมีผู้มาใช้บริการไม่น้อยกว่า 8,000 ราย คิดเป็นมูลค่าจํานวนทั้งสิ้นประมาณ 100 ล้านบาท
นายไมตรี กล่าวต่อไปว่า นอกจากนี้ ในปี 2560 ได้กําหนดให้มีการขยายสาขาสถานธนานุเคราะห์ไปสู่พื้นที่ภูมิภาค เพื่อเพิ่มช่องทางบริการรับจํานําของภาครัฐ จํานวน 3 แห่งคือ สาขาที่ 37 จังหวัดสุราษฎร์ธานี สาขาที่ 38 จังหวัดอุดรธานี และสาขาที่สาม 39 จังหวัดพิษณุโลก โดยการเปิดให้บริการทั้ง 3 แห่ง คาดว่าจะช่วยเหลือประชาชนให้เข้าถึงแหล่งเงินทุน ได้ไม่น้อยกว่า 15,000 ราย มีมูลค่าการรับจํานํารวมทั้งสิ้นประมาณ 250 ล้านบาท
"ทั้งนี้ สถานธนานุเคราะห์ มีการคิดอัตราดอกเบี้ยที่ต่ํา ซึ่งนับว่าเป็นการช่วยเหลือประชาชนอย่างแท้จริง และได้มีการปรับเปลี่ยนการบริการใหม่ ตั้งแต่เรื่องภาพลักษณ์ภายนอก ให้ดูมีความสะดวกสบายมากขึ้นคล้ายคลึงสถาบันการเงินต่างๆ ตลอดจนการนําเอาเทคโนโลยีที่ทันสมัยเข้ามาช่วยเพิ่มประสิทธิภาพการให้บริการที่สะดวก รวดเร็ว และมีมาตรฐานมากยิ่งขึ้นเพื่อสร้างความประทับใจให้แก่ผู้มาใช้บริการ ตามแนวคิด ให้ราคาสูง ดอกเบี้ยต่ํา เก็บทรัพย์อุ่นใจ” นายไมตรี กล่าวในตอนท้าย